צזיקי

[שמאל|ממוזער|250px|קערת צזיקי, מוגשת עם טיפות [שמן זית ועלי שמיר]]
**צזיקי** (יוונית: **Τζατζίκι**, היגוי נכון: דזדזיקי; בטורקית: **Cacık**, ג'ג'יק; בכורדית יהודית: ג'ג'יג) הוא סלט יוגורט ומלפפונים שמקורו ביוון ונפוץ גם במדינות הבלקן, במדינות אגן הים התיכון ובמזרח התיכון, בשמות שונים.

## אטימולוגיה
המילה צזיקי באה מהשם של המנה ביוונית Τζατζίκι, השאלה מיוונית מודרנית.

## מרכיבים
מרכיבי הצזיקי הם יוגורט מסונן מלוח (או לבּנה או גבינה לבנה בחלק ממדינות המזרח התיכון), מלפפונים חתוכים או מרוסקים במגררת גסה, מלח, שמן זית, שמיר, שום, חומץ ולעיתים סוכר או מיץ לימון. לפעמים מתבלים אותו בעשבי תיבול אחרים כגון נענע, פטרוזיליה וטימין. יהודי כורדיסטן נוהגים להוסיף גם את רגלת הגינה.

מרקם הצזיקי יכול להיות סמיך יותר או דליל יותר, מה שמאפשר הגשתו כסלט, כמנה ראשונה (כמרק קר), כממרח, כמטבל או כתוספת למנה עיקרית.

הייצור המסחרי של הצזיקי בישראל החל על ידי מחלבות ייחודיות בשנות התשעים והוא משווק ברשתות המזון באריזות פלסטיק כממרח או בבקבוקים בגרסה דלילה יותר.

## וריאציות

### טורקיה
הגרסה הטורקית נקראת  והיא עשויה משילוב של מים ויוגורט יחד עם שום ושילובים שונים של ירקות ועשבי תיבול. בחלק מהמקומות היוגורט מוחלף בלבּנה והתיבול המקובל הוא פלפל ונענע.

לג׳אג׳יק טורקי יש וריאציות רבות. חלק מהמתכונים כוללים מרכיבים כמו: גרגרי חיטה, גזר, בצל ירוק, נענע, צנון, פלפל אדום, פטרוזיליה, שמיר, בזיליקום, חומץ, אגוזי מלך, אגוזי לוז ושקדים בוסריים.

### יוון
צזיקי בסגנון יווני מוגש לרוב לצד לחם, חצילים מטוגנים או קישואים והוא עשוי בדרך כלל מיוגורט מסונן (מחלב כבשים או עיזים) מעורבב עם מלפפונים, שום, מלח, שמן זית, חומץ יין אדום, שמיר ופטרוזיליה.

### קפריסין
בקפריסין המאכל נקרא טאלאטורי (ταλαττούρι) והוא דומה למתכון היווני, אך עם תוספת טעם של נענע ומיץ לימון. לרוב מוגש כמזה (מנת פתיחה) או כתוספת.
### ארצות הבלקן
בארצות הבלקן המאכל נקרא טרטור. הוא מוגש כמרק צונן בעיקר בקיץ. הוא עשוי מיוגורט, מלפפון, שום, אגוז מלך, שמיר, שמן צמחי ומים. 

בוריאציות מקומיות מחליפים יוגורט במים וחומץ, משמיטים אגוזים ושמיר, או מוסיפים לחם. במקרים נדירים ניתן להחליף את המלפפונים בחסה או בגזר.

יש המגישים אותו עם קרח.

### צפון מקדוניה
בצפון מקדוניה הטרטור עשוי מיוגורט או חלב מוחמץ, מלפפונים, שום ולפעמים שמיר (Кисело млеко; קיסלו מלקו).

### בולגריה
בבולגריה צזיקי היא מנה ראשונה פופולרית, אך הוא מוגש גם כתוספת לצד סלט שופסקה בארוחות. בדרך כלל מוסיפים לצזיקי הבולגרי שמן חמניות או שמן זית, ולפעמים משמיטים אגוזי מלך. מתבלים בשום ובשמיר אך על שניהם אפשר לוותר.

### אלבניה
באלבניה צזיקי הוא מאכל מאוד פופולרי בקיץ. הוא מוגש בדרך כלל קר והוא עשוי בדרך כלל מיוגורט, שום, פטרוזיליה, מלפפון, מלח ושמן זית. הצזיקי האלבני מוגש ליד דיונון מטוגן.

### וריאציות נוספות
וריאציה סמיכה יותר מכונה לפעמים  המוגשת כמתאבן או כתוספת. במהלך ההכנה, היוגורט נעטף בבד ונתלה למספר שעות כדי לאבד כמחצית מנוזליו ואז מוסיפים מלפפונים, שום, אגוזי מלך טחונים, מלח ושמן צמחי.

וריאציה העשויה עם פורסלן (רגלת הגינה) מכונה לפעמים סלט פורסלנה. היא עשויה להיקרא יוגורט, ולא צזיקי. רכיבי אחד המתכונים הפשוטים לוראיציה זו הם פורסלן, שמן זית, חומץ יין אדום ושמיר. מתכון נוסף עשוי עם פורסלן, נענע, כוסברה טחונה, פטרוזיליה וכמובן הבסיס הסטנדרטי מלפפונים ויוגורט.

## ראו גם
* טרטור
* בורשט קר
* רוטב
* מתאבנים
* טירוקפטרי

## קישורים חיצוניים

## הערות שוליים
קטגוריה:סלטים
קטגוריה:המטבח הבולגרי
קטגוריה:המטבח היווני
קטגוריה:המטבח היווני: רטבים
קטגוריה:המטבח הטורקי
קטגוריה:מאכלי חלב
קטגוריה:מאכלי מלפפונים